**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**256/2022. (IX.29.) Kt. számú**

**határozata**

**A Rojkó-Med Kft.-vel a járóbeteg szakellátás biztosítására kötött bérleti szerződés módosításáról**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX tv. 107.§-ában kapott felhatalmazás alapján az alábbi döntést hozza:

1. **Módosítja** és jelen határozat 1. melléklete szerinti tartalommal **elfogadja** Tiszavasvári Város Polgármesterének 164/2021. polgármesteri határozatával jóváhagyott a **járóbeteg szakorvosi feladatellátáshoz szükséges helyiségek használatára vonatkozó bérleti szerződést.**
2. **Megállapítja,** hogy a Vasvári Pál u. 6. szám alatti ingatlan mérőórái a Rojkó-Med Kft. nevére kerültek átírásra. Jelen szerződésmódosítás következtében az önkormányzat részére visszaadott helyiségek tekintetében az önkormányzat nem tervezi azok hasznosítását, így ott közüzemi fogyasztása az önkormányzatnak nem keletkezik, ezáltal közüzemi díjfizetési kötelezettsége sem áll fenn.
3. **Kinyilatkozza,** hogy a Vasvári Pál u. 6. szám alatti ingatlan jövőbeni hasznosítása esetén felülvizsgálatra kerül jelen döntés és eseti megállapodásban kerül rögzítésre az ingatlan használatára, illetve a közüzemi költségek viselésére vonatkozó megállapodás.

Határidő: azonnal Felelős: Szőke Zoltán polgármester

**Szőke Zoltán Dr. Kórik Zsuzsanna**

**polgármester jegyző**

256/2022.(IX.29.) Kt. sz. határozat 1. melléklete

**BÉRLETI SZERZŐDÉST MÓDOSÍTÓ OKIRAT**

**1. sz. módosítás**

Mely létrejött **Tiszavasvári Város Önkormányzata** (székhelye: 4440 Tiszavasvári, Városháza tér 4., képviseli: **Szőke Zoltán** polgármester, a továbbiakban: **bérbeadó)**, valamint a

**ROJKÓ-MED Tanácsadó és Szolgáltató Kft.** (székhelye: 4558 Ófehértó Besenyődi u. 11. adószáma: 12451245-1-15 képviseli: **Dr. Rojkó Lászlóné** ügyvezető), továbbiakban **bérlő** (a továbbiakban együtt: Szerződő felek) között a követezők szerint:

**1.Előzmények**

Tiszavasvári Város Önkormányzata és a Rojkó-Med Tanácsadó és Szolgáltató Kft. között Tiszavasvári Város Polgármesterének 164/2021. számú határozata alapján a járóbeteg ellátás szakorvosi és fogászati röntgen nem szakorvosi ellátásainak közbeszerzésére kiírt közbeszerzési eljárás érvényes és eredményes lefolytatását követően, 5 éves határozott időtartamra szóló bérleti szerződés jött létre a feladatellátás helyszínéül szolgáló ingatlanok (4440 Tiszavasvári, Vasvári Pál u. 6., Kabay János u. 21. és Kabay János u. 23.) bérletére vonatkozóan.

**2. A szerződés tárgya**

Bérbeadó és Bérlő megállapodnak, hogy - Tiszavasvári Város Polgármesterének 164/2021. számú határozatával elfogadott, a Tiszavasvári járóbeteg ellátás szakorvosi feladatainak biztosítására szolgáló ingatlanok bérletére kötött **bérleti szerződés 1. pont a) alpontját és 5.1. pontját közös megegyezéssel** **2022. október 1. napjával** az alábbiak szerint módosítják:

**„A Szerződés tárgya, időtartama**

1. Bérbeadó bérbe adja, Bérlő bérbe veszi a Tiszavasvári Város Önkormányzata tulajdonában álló alábbi egészségügyi feladatellátást szolgáló ingatlan és ingó vagyontárgyakat:

a) Járóbeteg Szakrendelő - tiszavasvári **1679/2/A/1** **hrsz-ú**, valóságban a **Tiszavasvári, Vasvári Pál u. 6.** szám alatti, 224 m2 nagyságú, rendelő művelési ágú ingatlannak jelen szerződés mellékletét képező helyszínrajzon sraffozott helyiségei.”

„5.1. Bérlő **a bérlemény használata után havonta 125.000,-Ft + ÁFA** **bérleti díjat köteles fizetni**, a Bérbeadó által kiállított számla alapján, átutalással Tiszavasvári Város Önkormányzata 11744144-15404761 számú költségvetési elszámolási számlájára, minden tárgyhó 10. napjáig. **A bérleti díj nem tartalmazza az alapszerződés 7. pontjában foglalt egyéb költségeket.”**

**3.Felek rögzítik,** hogy a Vasvári Pál u. 6. szám alatti ingatlan mérőórái a Rojkó-Med Kft. nevére kerültek átírásra. Jelen szerződésmódosítás következtében az önkormányzat részére visszaadott helyiségek tekintetében az önkormányzat nem tervezi azok hasznosítását, így ott közüzemi fogyasztása az önkormányzatnak nem keletkezik, ezáltal közüzemi díjfizetési kötelezettsége sem áll fenn.

**4.Bérbeadó kinyilatkozza,** hogy a Vasvári Pál u. 6. szám alatti ingatlan jövőbeni hasznosítása esetén felülvizsgálatra kerül jelen döntés és eseti megállapodásban kerül rögzítésre az ingatlan használatára, illetve a közüzemi költségek viselésére vonatkozó megállapodás.

**5.** Felek rögzítik, hogy a bérleti szerződés jelen módosítással nem érintett pontjai változatlan tartalommal továbbra is érvényben és hatályban maradnak.

**6.** Jelen szerződést Tiszavasvári Város Önkormányzata Képviselő-testülete 256/2022. (IX.29.) Kt.számú határozatával hagyta jóvá.

**7.** Szerződő felek jelen szerződést, mint akaratukkal mindenben megegyezőt jóváhagyólag aláírják.

**8.** Jelen szerződés a felek által történő aláírásának napján lép hatályba.

Tiszavasvári, 2022. ……………………..

…………………………………………… ……... ……………………………………

**Tiszavasvári Város Önkormányzata Rojkó-Med Tanácsadó és Szolgáltató Kft.**

**képviseletében képviseletében**

**Szőke Zoltán polgármester dr. Rojkó Lászlóné ügyvezető**

Bérleti szerződést módosító okirat melléklete

